《三月晦登羊山望下邳》
明代·陆深

一年春色此登临，入望遥山紫翠深。二水帆樯风猎猎，半空楼翠昼阴阴。

何当开凿留形胜，不尽烟花自古今。直北风云最高处，极天关塞筑黄金。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。